יחיאל מר

[[לוחית זיכרון על ביתם של יחיאל ועלי מוהר ברח' שלמה המלך 79 בתל אביב, שהוצבה ב-2008]]
יחיאל מַר (מוֹהַר) (9 במאי 1921 – 23 בפברואר 1969) היה משורר ופזמונאי ישראלי. את שני סוגי השירה שכתב פרסם תחת שני שמות: על שירתו הלירית חתם בשם "יחיאל מר", ועל פזמוניו – "יחיאל מוהר" (ולעיתים: "אברהם חן").

==קורות חייו==
יחיאל מוהר, בנם של חיה (חייצ'ה) ומאיר מוהר (משורר, סופר ומתרגם), נולד בעיירה טארנוב שבגליציה המערבית, פולין, ובגיל שנה עברה משפחתו לעיירת הנופש פיכטנגרוּנד שעל יד ברלין בירת גרמניה, שם הייתה מושבת סופרים עבריים.

בגיל 17 עלה יחיאל הצעיר לארץ ישראל לבדו במסגרת "עליית הנוער", והגיע לכפר יהושע. ערב פרוץ המלחמה עלו הוריו, ואחיו הגדול ישעיהו הצטרף אליהם ב-1942. עקבותיו של אחיו אברהם אבדו ברוסיה במלחמת העולם השנייה. ב-3 במאי 1948, במהלך מלחמת העצמאות, נפטר אחיו .

מוהר החל בכתיבת פזמונים למסיבות קיבוץ דברת, שאליו עבר עם הכשרת "זרעים" מכפר יהושע, שם הכיר את אשתו עדינה.

בשנת 1946 עברו מוהר ואשתו לתל אביב. בשנות החמישים הרבה לכתוב ללהקת הנח"ל, החל לכתוב גם שירה ופרסם 5 ספרי שירה שעוסקים במהלך חייו בארץ. היה חבר הנהלת אקו"ם.

מוהר הרבה לשתף פעולה עם המלחין משה וילנסקי והם יצרו להיטים רבים ללהקת הנח"ל, בהם "יא משלטי", "מול הר סיני" (שנכתב על רקע מלחמת סיני), "הורה נתגבר","הורה ממטרה", "רחל רחל", "שיר ערש נגבי" ו"בלדה על מעיין וים". להיטים נוספים שכתב ללהקת הנח"ל הולחנו על ידי סשה ארגוב ("שתים עשרה טון", "ענת", "פרחים ונערות", "עד מאה ועשרים"), דובי זלצר ("הורה היאחזות", "יא ירח") ויוחנן זראי ("רוח סתיו", "אחד גבוה ושניים קטנים"). הזמרת שושנה דמארי ביצעה כמה משיריו בלחניו של וילנסקי בהם "לאור הזיכרונות" ו"ביתי שלי". שירים נוספים שכתבו הצמד מוהר וילנסקי למבצעים אחרים הפכו גם הם לקלאסיקות, ביניהם: "יש לי חלום", "אנחנו נעבור", "רוח אביב" ועוד. כמה מהשירים שכתב עם מלחינים אחרים הפכו גם הם לקלאסיקות בזמר העברי, בהם: "ליפא העגלון" (אריה לבנון), "דובון יומבו" (דניאלה דור) ו"משמר הגבול" (גד מן).

בשנת 1966 זכה בפרס מרים טלפיר לספרות, על ספרו "שירים חדשים".

מוהר נפטר בגיל 47 לאחר סדרה של התקפי לב.
נקבר בבית העלמין הדרום בחולון.

על שמו של יחיאל מוהר נקרא רחוב קטן בשכונת יד אליהו בתל אביב בין רחוב חנה סנש לרחוב מרדכי אנילביץ.

==משפחתו==
הותיר את רעייתו עדינה (נפטרה ב-2000), בן, עלי מוהר, שהיה פזמונאי ופובליציסט, ובת, רוני מיגדן-מוהר.

עקבותיו של אחיו אברהם אבדו ברוסיה במלחמת העולם השנייה. ב-3 במאי 1948, במהלך מלחמת העצמאות, נפטר אחיו .

דודו, משה בן-מנחם (שלנגר), היה אף הוא סופר, משורר, מחנך ומבקר. בניו הם ארי בן-מנחם שהוא פרופסור אמריטוס לגאופיזיקה ולמתמטיקה שימושית במכון ויצמן, מחלוצי הסייסמולוגיה בישראל והיסטוריון של המדע, ואסף בן-מנחם שהוא אמן ומשורר.

==ספרי שירתו==
* מלב ונוף: שירים, תל אביב: נ' טברסקי, תשי"ב 1951.
* קוים למעגל: שירים, ירושלים: קרית-ספר, 1957.
* מלוא חפנים רוח: (שירים), מרחביה: ספרית פועלים ('שירה'), 1962.
* שירים חדשים, תל אביב: עקד, 1965.
* פנים לכאן, תל אביב: עקד, 1968.
לאחר מותו:
* משירי יחיאל מר, תל אביב: עקד ('סדרה קטנה לשירה'), 1970.
* אומר אהבה; רישומים: יוסל ברגנר, תל אביב: הקיבוץ המאוחד, תשל"ט.

==מפזמוניו המוכרים==
* [http://shironet.mako.co.il/artist?type=lyrics&lang=1&prfid=521&wrkid=2078 מול הר סיני], מלחין משה וילנסקי
* ליפא העגלון, מלחין אריה לבנון
* [http://shironet.mako.co.il/artist?type=lyrics&lang=1&prfid=521&wrkid=42319 לאור הזכרונות,] מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=3633 הורה ממטרה], מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=3923 כיתה אלמונית,] מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=2547 בלדה על מעיין וים,] מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=10035 בין מגל וחרב], מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=1020 הורה היאחזות], מלחין דובי זלצר
* [http://shironet.mako.co.il/artist?type=lyrics&lang=1&prfid=521&wrkid=5422 יא ירח], מלחין דובי זלצר
* [http://shironet.mako.co.il/artist?type=lyrics&lang=1&prfid=521&wrkid=5509 עד מאה ועשרים], מלחין סשה ארגוב
* [http://shironet.mako.co.il/artist?type=lyrics&lang=1&prfid=521&wrkid=1513 יא משלטי], מלחין משה וילנסקי
* [http://shironet.mako.co.il/artist?type=lyrics&lang=1&prfid=521&wrkid=3372 שיר ערש נגבי], מלחין משה וילנסקי

==לקריאה נוספת==
* א. יעוז-קסט, 'יחיאל מר – פנים לשם', מאזנים כח, 4 (1969), 302–303. 
* ספר עלים: עם זכרו של יחיאל מר: קובץ לדברי ספרות; הביאו לדפוס: חברים, תל אביב: הקיבוץ המאוחד, תשל"א.
* על יחיאל מר, במלאת עשר שנים למותו:
** רנה קלינוב, '"חכם תמים"', מאזנים מט, 1 (תשל"ט 1979), 52–54. 
** יחיאל חזק, 'האיש ושירו', מאזנים מט, 1 (תשל"ט 1979), 54–55, 58. 

==קישורים חיצוניים==

* 
* 
* 
* איזי מן, [http://www.iba.org.il/bet/?entity=803692&type=303 "רגע אחד" על יחיאל מוהר], רשת ב', 5 ביוני 2011
* , [https://www.youtube.com/watch?v=3dzrU8EXzNc חלק ב], הטלוויזיה החינוכית והתיאטרון הקאמרי
* 
* (עם צאת הקובץ "שירים חדשים")
* 
* ; ושיר הספד מאת יחיאל חזק
* , 
* ("דבר השבוע", בעשור למותו)
* (זיכרונות)
* 

משיריו:
* 
* 
* (מתוך "מלב מנוף")
* 
* (מתוך "קווים למעגל")
* (מתוך "קווים למעגל")
* 
* (שירים מתוך הקובץ "שירים חדשים")
* 
* 
* (מתוך "פנים לכאן")

==הערות שוליים==

קטגוריה:משוררים כותבי עברית
קטגוריה:משוררים ישראלים
קטגוריה:פזמונאים ישראלים
קטגוריה:משוררים ששיריהם הולחנו
קטגוריה:זוכי פרס טלפיר
קטגוריה:ישראלים ילידי פולין
קטגוריה:אנשי העלייה החמישית
קטגוריה:עולים בעליית הנוער
קטגוריה:סופרים ישראלים הידועים בשם עט
קטגוריה:אישים הקבורים בבית העלמין הדרום
קטגוריה:אמנים ואנשי רוח שהונצחו בתל אביב-יפו
קטגוריה:ישראלים שנולדו ב-1921
קטגוריה:ישראלים שנפטרו ב-1969